HELSINŠKE SVESKE, Srbija između ustava i ustavnosti - Pajvančić, Marijana (Helsinški odbor za ljudska prava u Srbiji, 2005)
U knjizi SRBIJA IZME ĐU USTAVA I USTAVNOSTI iznela sam svoj pogled na ustavno pitanje u Srbiji. Srbija je jedina među zemljama koje su pošle putem evropske integracije, koja nije izmenila temeljni akt koji definiše osnovne vrednosti na kojima počiva politička zajednica, nije izmenila Ustav koji simbolizuje režim autoritarne vladavine. Šta je tome razlog i zašto Srbija toliko dugo traga za svojim ustavnim identitetom? Koje prepreke stoje na putu uspostavljanja ustavne države u Srbiji? Odgovor na ova pitanja već dugo vremena s pravom očekuju građani i građanke Srbije. Kao građanka Srbije i sama sam želela da saznam odgovor na ta pitanja. Profesija kojom se bavim i uža oblast mog naučnog interesovanja obavezivali su me da i sama pokušam da na neka od pitanja odgovorim. Ova knjiga ilustruje moja traganja za odgovorima. Da li sam u tome uspela i u kojoj meri, ostavljam čitaocima ove knjige da prosude sami. Kontinuirano sam pratila ustavni proces u Srbiji, posebno ustavne kontroverze koje prate ovaj proces. Sudelovala sam aktivno u tom procesu, prvenstveno na profesionalnom planu, na stručnim raspravama, ali i u široj javnosti